**AKCINĖ BENDROVĖ „VILNIAUS ŠILUMOS TINKLAI”**

**TECHNINĖ SPECIFIKACIJA**

1. **PIRKIMO OBJEKTAS**
   1. Šilumos punkto modernizavimas
2. **PIRKIMO OBJEKTO APIMTYS IR CHARAKTERISTIKA**
   1. Vadovaujantis šilumos tiekėjo išduotomis prisijungimo sąlygomis bei Techniniais reikalavimais šilumos moduliui ir jo įrangai (1 priedas), Rangovas turės:
      1. Pirkimo vykdymo metu rekomenduojama tiekėjams nuvykti į objektą, įvertinti esamą situaciją ir nustatyti šilumos punkto modernizavimo darbų apimtis. Jeigu tiekėjas pirkimo vykdymo metu nepateiks prašymo ir nedalyvaus objekto apžiūroje, jis prisiima visa atsakomybę ir riziką dėl sutarties metu galimai padidėsiančių išlaidų. Pasiūlyme turi būti įvertinti visi šilumos punkto modernizavimo darbai: šilumos punkto modernizavimo techninis darbo projektas, seno šilumos punkto ir vamzdelinio šilumokaičio išmontavimo darbai, naujo šilumos modulio gamyba ir montavimas, šilumos punkto vamzdynų praplovimas ir hidrauliniai bandymai, paleidimo-derinimo darbai techninės dokumentacijos parengimas, šilumos punkto pridavimas Valstybinei energetikos inspekcijai. Visi kiti resursai, medžiagos ir kitos išlaidos susijusios su šilumos punkto modernizavimo projekto įgyvendinimu, turi būti įskaičiuoti i pasiūlymo kainą. Užsakovui patvirtinus lokalinę sąmatą, ji tampa neatskiriama sutarties dalimi.
      2. Parengti techninį darbo projektą ir suprojektuoti naują automatizuotą šilumos punktą, pagal nepriklausomą šildymo schemą, pastato patalpų šildymui. Techniniam darbo projekte turi būti numatytos visos reikiamos projekto dalys ir įvertinti visi reikiami darbai bei medžiagos esamo šilumos punkto modernizavimui.
      3. Seno šilumos punkto ir vamzdelinio šilumokaičio išmontavimo darbai.
      4. Pateikti visas medžiagas šilumos punkto modernizavimui.
      5. Pagaminti ir įrengti naują automatizuotą Šilumos punktą su nepriklausomą šildymo schemą pagal suderintą šilumos punkto techninį darbo projektą.
      6. Pakeisti nuo šilumos punkto paskirstomųjų šildymo sistemų uždaromąją ir / ar reguliuojamąją armatūrą šilumos punkto patalpose.
      7. Izoliuoti šilumos izoliacija šilumos modulį bei šildymo vamzdynus šilumos punkto patalpoje.
      8. Užbaigus šilumos punkto visus modernizavimo darbus parengti jo techninę dokumentaciją ir priduoti jį Užsakovui ir Valstybinei energetikos inspekcijai prie Energetikos ministerijos.
   2. Įvadinius šilumos apskaitos prietaisus tiekia Užsakovas.
3. **SUTARTINIŲ ĮSIPAREIGOJIMŲ VYKDYMO VIETA**
   1. Vilnius, Gedimino pr. 12
4. **REIKALAVIMAI PIRKIMO OBJEKTUI**
   1. **Esamos situacijos aprašymas**
      1. Akcinės bendrovės „Vilniaus šilumos tinklai“ projektinė veikla ir dėmesys sukoncentruotas į dar nemodernizuotus, pagal priklausomą prijungimo schemą prijungtus Vilniaus miesto pastatų šilumos punktus – jų modernizavimą. Įsigaliojus 2018-03-29 priimto Lietuvos Respublikos šilumos ūkio įstatymo nuostatoms, dėl Šilumos ūkio įstatymo Nr. IX-1565 2, 10, 20, 32, pakeitimo ir papildymo, šilumos tiekėjui AB Vilniaus šilumos tinklai yra suteikta galimybė investuoti į pastatų šilumos ūkio atnaujinimą (modernizavimą) (laikantis šio įstatymo 20 straipsnio 4 dalyje numatytų sąlygų). Vykdant pilotinį projektą, Akcinės bendrovės „Vilniaus šilumos tinklai“, numato, 2019 metais modernizuoti Lietuvos Respublikos ypatingajam archyvui priklausantį šilumos punktą, pastate adresu, Gedimino pr. 12
5. **BENDRI REIKALAVIMAI**
   1. Rangovas, šilumos punkto modernizavimui, turi naudoti Europoje Sąjungoje ar Lietuvos Respublikoje sertifikuotas ir įteisintas medžiagas, gaminius bei įrenginius.
   2. Šilumos punkto modernizavimo darbai turi būti atliekami vadovaujantis Lietuvos Respublikoje galiojančių standartų, normų ir taisyklių, susijusių su šilumos ūkio įrangos projektavimu, įrengimu ir eksploatacija, nuostatomis.
   3. Atliekant šilumos punkto modernizavimą visi pastato šildymo sistemos vamzdynai, kurie buvo prijungti prie seno priklausomo šilumos punkto turi būti prijungti prie naujai sumontuoto šilumos punkto.
   4. Pasenusi ar neveikianti uždaromoji ar reguliuojamoji armatūra, namo vidaus šildymo sistemų atjungimui ar reguliavimui (balansavimui), Šilumos punkto patalpose, keičiama nauja.
   5. Plieniniai vamzdžiai tarpusavyje jungiami suvirinimo būdu, cinkuoti vamzdžiai – srieginiais sujungimais arba virinami spec. elektrodų pagalba. Prieš suvirinimą būtina patikrinti tarpų dydžius, briaunų sutapimą ar teisingai išcentruoti vamzdžiai. Vamzdynų ir alkūnių galai turi būti lygiai nupjauti, be atplaišų, nuvalyti nuo rūdžių, riebalų, nešvarumų, nuodegų ir kitų teršalų, trukdančių suvirinimui. Vamzdynų galuose negali būti pjaustymo defektų, suvirinimo siūlės turi būti apibrėžtos, lengvai išgaubtos. Suvirinimo kontrolė turi būti atliekama sistemingai, detalių surinkimo ir suvirinimo proceso metu. Siūlėje negali būti įtrūkimų, nesuvirintų tuštumų, išdegimų, išlydyto metalo nutekėjimo. Suvirinimo apnašos turi būti pašalintos nuo užbaigtų paviršių. Tikrinimo, bandymo ir apžiūros rezultatai turi būti patvirtinami. Užbaigtos siūlės turi būti patikrinamos neardomu metodu, vizualiai. Atlikus suvirinimo darbus, sandūros turi būti nuvalytos nuo suvirinimo šlakų, nuriebalinamos ir padengiamos gruntu.
   6. Vamzdynai, kurie neturi gamyklinio antikorozinio padengimo, turi būti nuvalyti iki metalinio blizgesio ir padengti gruntu (išskyrus cinkuotus vamzdžius). Taip paruošti vamzdynų paviršiai dengiami dviem antikorozinės dangos sluoksniais. Antikorozinė danga turi būti atspari karščiui >120°C.
   7. Uždaromoji ar reguliuojamoji armatūra prie vamzdžių jungiama flanšiniu arba srieginiu būdu, priklausomai nuo maksimalių agento parametrų – slėgio ir temperatūros.
   8. Rangovas sukomplektavęs įrangą šilumos punkto modernizavimui, ne vėliau kaip prieš 3 darbo dienas iki darbų pradžios raštiškai praneša Užsakovui el. paštu apie numatomą termofikacinio vandens ir pastato šildymo sistemų atjungimą. Pranešime nurodomas šilumos punkto adresas, planuojamas termofikacinio ir šildymo sistemos atjungimo ir įjungimo laikas, planuojama šilumos modulio sumontavimo data, atsakingo už šio punkto atjungimą ir pajungimą pavardė ir mobilaus telefono numeris. Termofikacinio vandens ir šildymo sistemų atjungimai turi būti planuojami ne ankščiau kaip nuo 8.30 val., įjungimai ne vėliau kaip 16.00 val.
   9. Rangovas ne vėliau kaip prieš 3 darbo dienas iki šilumos punkto modernizavimo darbų pradžios, raštiškai praneša pastato savininkui ar pastato administratoriui apie numatomo šilumos punkto modernizavimo darbų apimtį ir trukmę. Šildymo sistemos vandens tiekimo sustabdymas negali trūkti ilgiau kaip 2 darbo dienas, išskyrus tuos atvejus, kai reikia pirmiausia demontuoti termofikacinio ar šildymo vandens ruošimo įrenginius ir tik po to galima įnešti modulį į šilumos punktų patalpą. Apie šildymo sistemų atjungimą namo gyventojams raštu praneša pastato savininkas ar pastato administratorius (iškabina skelbimus).
   10. Montuojant įvadines sklendes, esant pramoniniu būdu izoliuotiems vamzdžiams, reikia nepažeisti jų šilumos izoliacijos bei gedimų kontrolės laidų grandinės.
   11. Sumontavęs šilumos punkto įrangą, Rangovas ją praplauna ir atlieka hidraulinius bandymus, bei paleidimo – derinimo darbus, pagal įrengiamo šilumos punkto hidraulinio ir temperatūrinio režimo automatikos paleidimo – derinimo darbų programą.
   12. Šilumos punkto šilumos izoliacijos įrengimo darbai atliekami tik atlikus šilumos modulių hidraulinius bandymus, kurie priduoti Užsakovo atstovui surašant Hidraulinių bandymų atlikimo aktą.
6. **ĮSIPAREIGOJIMŲ VYKDYMAS**
   1. **Įsipareigojimų vykdymo tvarka**
      1. Šilumos punkto modernizavimo darbai vykdomi pagal techninės specifikacijos 6.2 punkte nurodytus terminus. Rangovas pateikia darbų vykdymo grafiką, jei reikalauja Užsakovas.
      2. Rangovas iki darbų pradžios turi išspręsti visus organizacinius klausimus, susijusius su šilumos punktų projektavimu, gamyba ar įrengimu (dėl darbų vykdymo tvarkos, darbo zonos priėmimo – perdavimo, medžiagų sandėliavimo, elektros energijos pasijungimo, montavimo darbų).
      3. Rangovas prieš darbų praižą Užsakovui pateikia sąrašus darbuotojų, kurie vykdys darbus ar kontroliuos darbų eigą bei kokybę, kuriame nurodytos darbuotojų kvalifikacijos, pareigos.
      4. Rangovas, vykdydamas šilumos punkto modernizavimo darbus, turi pats savo lėšomis apsirūpinti būtinomis apsaugos, higienos ir priešgaisrinėmis priemonėmis.
      5. Rangovas savo jėgomis ir sąskaita, darbų vykdymo metu susikaupusias statybines atliekas perduoda atliekų tvarkymo įmonei pagal sutartį dėl tokių atliekų apdorojimo. Kiekvienos darbo dienos pabaigoje darbo vieta turi būti sutvarkyta.
      6. Rangovas, šilumos punkto modernizavimo metu demontuotą įrangą (seną elevatorinį šilumos mazgą, greitaeigius vamzdelinius šilumokaičius, vamzdžius ar kitą) perduoda turto savininkui arba jo pasirinktai namą administruojančiai įmonei, surašant laisvos formos perdavimo – priėmimo aktą.
   2. **Įsipareigojimų vykdymo terminai**
      1. Šilumos punkto techninio darbo projekto parengimas ir suderinimas su Užsakovu – 30 kalendorinių dienų (nuo sutarties pasirašymo);
      2. Pateikti šilumos punkto įrengimo lokalinę sąmatą per 3 darbo dienas po techninio darbo projekto suderinimo.
      3. Medžiagų šilumos punkto gamybai tiekimas ir šilumos punkto gamyba – 30 kalendorinių dienų (nuo šilumos punkto įrengimo lokalinės sąmatos suderinimo);
      4. Šilumos punkto modernizavimas ir pridavimas - 30 kalendorinių dienų (nuo šilumos modulio pagaminimo).
   3. **Pirkimo objekto perdavimo-priėmimo tvarka**
      1. Darbų priėmimą atlieka Užsakovo sudaryta komisija arba įgaliotas asmuo, dalyvaujant Rangovo atsakingam asmeniui. Šilumos punkto modernizavimo darbus Rangovas privalo priduoti Užsakovui etapais: pagaminus šilumos modulį, sumontavus, atlikus praplovimo ir hidraulinio bandymo darbus, atlikus paleidimo – derinimo darbus, laidų varžu matavimų protokolus, įrengus šiluminę izoliaciją ir atlikus vamzdyno žymėjimus, parengus eksploatavimo instrukciją bei išpildomąją Techninę dokumentaciją. Kiekvieno etapo pridavimui surašomas laisvos formos „Darbų pridavimo aktas“.
      2. Darbai laikomi priimti, jeigu šilumos punkto modernizavimo darbai užbaigti ir nepastebėta jokių defektų, Užsakovui perduotas šilumos punktas ir visa šilumos punkto modernizavimo dokumentacija, gauta Valstybinės energetikos inspekcijos prie Energetikos ministerijos pažyma, leidžianti eksploatuoti sumontuotus šilumos punktus ir šalių pasirašyti Atliktų darbų aktas (2 priedas) ir Atliktų darbų priėmimo – perdavimo aktas (3 priedas).
      3. Jeigu darbai nebuvo priimti dėl Rangovo kaltės, paskiriama nauja priėmimo data, bet ne ilgiau kaip 2 darbo dienos. Rangovas defektus, atsiradusius dėl jo kaltės, pašalina savo sąskaita.
   4. **Garantijos**
      1. Šilumos punkto įrangai turi būti suteiktas ne mažesnis kaip 24 mėnesių garantinis laikotarpis, o šilumos punkto montavimo darbams 60 mėnesių garantinis laikotarpis, skaičiuojant nuo Atliktų darbų priėmimo – perdavimo akto pasirašymo datos.
      2. Rangovas atsakingas už defektus viso garantinio laikotarpio metu. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti.
      3. Jeigu Rangovas nepašalina Užsakovo nurodytų defektų per suderintą terminą arba atsisako defektus šalinti, Užsakovas gali pats pašalinti defektus arba pasamdyti trečiuosius asmenis defektams pašalinti. Tokiu atveju Rangovas privalės atlyginti Užsakovui visas jo patirtas išlaidas ir nuostolius, susijusius su defektų pašalinimu bei dėl defektų nepašalinimo atsiradusią žalą / nuostolius. Už Užsakovo pasitelkto trečiojo asmens atliktų defektų pašalinimo darbų kokybę atsako šiuos defektų pašalinimo darbus atlikęs tretysis asmuo.
   5. **Sutarties vykdymo metu pateikiama dokumentacija**
      1. Rangovo darbuotojų vykdančių šilumos punkto modernizavimą ir kontroliuojančių darbų eigą ar kokybe sąrašas;
      2. Šilumos punkto modernizavimo Techninis darbo projektas –5 egzempliorius (kartu su elektronine versija dwg formatu);
      3. Šilumos punkto modernizavimo Techninė dokumentacija – 1 egz. (Techninis darbo projektas su spaudu taip pastatyta, įrenginių pasai arba aprašymai, medžiagų sertifikatai, atitikties deklaracijos, paslėptų darbų aktai, varžų matavimo protokolai ir kt).
7. **PRIEDAI**
   1. Techniniai reikalavimai šilumos moduliui ir jo įrangai - 1 priedas, 6 lapai.
   2. Atliktų darbų aktas - 2 priedas, 1 lapas;
   3. Atliktų darbų priėmimo – perdavimo aktas – 3 priedas, 1 lapas;
   4. Temperatūros jutiklių ir kontrolinio termometro lizdų su įvorėmis parinkimo lentelė - 1 priedo, 1 priedas, 1 lapas;
   5. Principinės šilumos punkto schema su nepriklausoma šildymo schemą ( 3a) žymėjimais - 1 priedo, 2 priedas, 2 lapai.